Document ID: 31998D0716

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1998 για τροποποίηση της απόφασης 97/432/ΕΚ όσον αφορά τη χρηματοδοτική συνδρομή της Κοινότητας σε πρόγραμμα επιτήρησης που αφορά την εξάλειψη του αφθώδους πυρετού στην Αλβανία, την Ομοσπονδιακή Δημοκρατία της Γιουγκοσλαβίας και στην Πρώην Γιουγκοσλαβική Δημοκρατία της Μακεδονίας [κοινοποιηθείσα υπό τον αριθμό Ε(1998) 3747] (Κείμενο που παρουσιάζει ενδιαφέρον για τον ΕΟΧ) (98/716/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, περί δαπανών στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως τα άρθρα 12 και 13,
Εκτιμώντας:
ότι αναφέρθηκαν κρούσματα αφθώδους πυρετού κατά τη διάρκεια της προηγούμενης άνοιξης ή/και του καλοκαιριού 1996 στην Αλβανία, την Πρώην Γιουγκοσλαβική Δημοκρατία της Μακεδονίας και στην Ομοσπονδιακή Δημοκρατία της Γιουγκοσλαβίας 7
ότι η εμφάνιση του αφθώδους πυρετού στις χώρες της Ανατολικής Ευρώπης αποτελεί σοβαρό κίνδυνο για το ζωικό κεφάλαιο της Κοινότητας 7
ότι καταρτίστηκε πρόγραμμα επιτήρησης για την ανίχνευση αντισωμάτων του ιού του αφθώδους πυρετού σε ορισμένες περιοχές της Αλβανίας της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας 7 ότι το εν λόγω πρόγραμμα που καθορίστηκε με βάση το σχέδιο παρακολούθησης της Επιτροπής και των κρατών μελών προβλέπει την παροχή πληροφοριών για την κατάσταση της ασθένειας στις περιοχές που υπόκεινται στο πρόγραμμα επίβλεψης 7
ότι, σύμφωνα με την απόφαση της Επιτροπής 97/432/ΕΚ (3), τα εργαστήρια που καθορίστηκαν για το σκοπό αυτό θα υποβάλλουν χρηματοδοτική έκθεση εντός έξι μηνών από την κοινοποίηση της έναρξης των εργαστηριακών δοκιμασιών 7 ότι, ωστόσο, η χρηματοδοτική έκθεση των εργαστηρίων για τον αφθώδη πυρετό στα κράτη μέλη θα καθυστερήσει για τεχνικούς λόγους 7
ότι φαίνεται αναγκαίο να παραταθεί η προθεσμία για υποβολή της χρηματοδοτικής έκθεσης για να πραγματοποιηθεί η επιστροφή των εξόδων που πραγματοποίησε το εργαστήριο στο Pirbright όσον αφορά την ορολογική επιτήρηση στην Ομοσπονδιακή Δημοκρατία της Γιουγκοσλαβίας εντός των ορίων της ανωτέρω απόφασης 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στην δεύτερη περίπτωση του άρθρου 2 της απόφασης 97/432/ΕΚ η λέξη «έξι» αντικαθίσταται από τη λέξη «δώδεκα».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Δεκεμβρίου 1998.

Labels: 0
18
19
6